Derfor kræver det at være gift vilje, arbejde og omtanke - MettesUnivers - Danmarks største online selvudviklings-magasin
Derfor kræver det at være gift vilje, arbejde og omtanke
”Et godt ægteskab er et, som giver mulighed for forandring og vækst i individerne og i den måde, de udtrykker deres kærlighed.”
Når to personer bliver gift, betyder det, at de afgiver et stort løfte. De skal blive sammen i medgang og modgang, indtil døden skiller dem ad. At indgå et ægteskab er et symbol på fuldendelsen af ​​deres dybe romantiske kærlighed til hinanden.
Men deres kærlighed til hinanden testes over tid.For det første vil der være tilpasningsperioden. Alle par går igennem den. Der er et ordsprog om, at man først kender hinanden, når begge bor under samme tag. Og selvom man i 2017 som regel bor sammen før ægteskabet, starter man mentalt lidt “forfra” efter vielsesritualet.
Hverdagens rutiner udfordrer urealistiske forventninger.
Utilfredsheden dukker op, og det starter kort tid efter, at bryllupsrejsen slutter.
Det er den tid, hvor fortryllelsen aftager. Mangler kan blæses ud af proportioner. Visse excentriske vaner, som du fandt “søde” før, bliver irriterende.
Udover jeres egne problemer som et par, skal I beskæftige jer med svigerfamilie, økonomi og andre konflikter, der kan forårsage stress og angst.
Hvis negative følelser og handlinger overtager, bliver det den perfekte opskrift på, hvad man kan kalde større ægteskabelige problemer.
Medmindre du bliver opmærksom på dine egne sårende holdninger eller handlinger, er risikoen stor for, at du ikke gør noget ved det – og så kan det gå galt.
At være gift er at acceptere, hvem den anden virkelig er.
Det kræver, at vi praktiserer selvkontrol og lærer ikke at have så mange forventninger.
Følgende tip vil vise dig, hvordan du kan bringe glæden tilbage i dit ægteskab:
1. FORSTÅELSE – Vi har alle brug for bekræftelse. Styrk jeres forhold ved at vise kærlighed; lidt ros, kram eller kys kan gøre forskellen. Vi bør lære at kommunikere vores følelser til vores partner. Vær ikke defensiv i det. Men hvis du har bebrejdet og angrebet din partner, så sig: “Jeg er ked af det.” – og du skal mene det. Jo hurtigere du gør det, jo hurtigere vil din partner stoppe med at bebrejde dig det.
2. LÆR AT ACCEPTERE – Alle ægteskaber går gennem visse udfordringer. Den, du giftede sig med, viser sig hverken at være den “engel”, du forestillede dig eller “ridderen på den hvide hest.” Ægte kærlighed kræver tålmodighed. Så glem dine illusioner om, hvad eller hvordan din partner skal være. I stedet så fokuser på dig selv og begynd at foretage de ændringer, der forbedrer, hvem du er som ægtefælle.
3. MØD HINANDEN MIDTVEJS – I alle situationer – især når du når frem til det punkt, hvor du er sur, såret og frustreret – skal du lære at møde din partner halvvejs. Med andre ord skal du vide, hvordan og hvornår man går på kompromis eller forhandler. Ikke to mennesker er ens. Så anerkend jeres forskelle, og lær at tilgive hinanden med det samme. Lad ikke solen gå ned over jeres vrede.
4. FORNY OG GENOPLIV JERES ÆGTESKAB – Hvordan opdaterer og reparerer du et besværligt ægteskab? Find kærligheden og intimiteten igen. Arbejd med det. Arbejd med jeres ægteskab. Ligesom livet …. .livet er ikke en dans på roser. Du skal arbejde sammen med din partner ved at investere tid, kærlighed, penge og interesse for hinanden. Tag nærheden tilbage ved at være ærlig, ikke-angrebslysten og ikke-fordømmende. At være glade sammen giver såvel fysisk som mental sundhed.
Ja, du og din partner skal holde jer ovenpå – sammen være ansvarlige for at holde romantikken levende og lade ægteskabet blomstre, som det var meningen.
Joan Schack Husted
15. december 2017 at 7:34
Min kæreste har været gift med en fra Ukraine og de har et barn sammen som han ikke har set i 8 måneder. Ekskonen og sønnen på 8 år kommer til DK i julen og bliver 2-3 uger.
Problemet er at jeg bliver fuldstændig sat på stand-by. Alt drejer sig om de to.
Mig og min kæreste flytter sammen om en måned, så vores lykke forsvinder helt i dette besøg.
Hvordan forholder jeg mig ? Er virkelig ked af det.
15. december 2017 at 10:23
Da jeg mødte min første kone, havde jeg en forestilling om, at det at komme ind i et forhold startede med hyggelige møder og lange samtaler. Virkeligheden var, at jeg skændtes med min kone allerede inden jeg kom ind i et forhold med hende. Til gengæld forsvandt magien aldrig i vores forhold. Jeg har altid betragtet min kone som noget helt særligt. Og den eneste bebrejdelse, jeg har til mig selv bagefter er, at vi ikke gjorde mere for også at have nogle hyggelige møder og lange samtaler.